ทานยาคุม เวลา 21.30น. ซึ่งก่อนทานมีอาการท้องเสีย2รอบช่วงเวลาประมาณ 17.00น. และหลังทานท้องเสียอีก2รอบช่วงเวลาประมาณ 04.00 น. แบบนี้จะมีผลกับยาคุมที่ทานไปหรือเปล่าคะ เพราะถ่ายออกมาเป็นเศษอาหารที่ทานไปตอนมื้อเย็นกับมื้อเที่ยงค่ะ อาการท้องเสียจะลดประสิทธิภาพยาคุมมากน้อยแค่ไหน
สวัสดีค่ะ หากเริ่มมีอาการท้องเสียหรือถ่ายอุจจาะเหลวก่อนที่จะทานยาคุมกำเนิด และในระหว่างช่วงที่ทานยาคุมกำเนิด อาจมีผลต่อการดูดซึมของยาได้ และทำให้ระดับฮอร์โมนในเลือดลดลง และส่งผลต่อประสิทธิภาพในการป้องกันการตั้งครรภ์ได้ ดังนั้น หากจะมีเพศสัมพันธ์ แนะนำควรใช้ถุงยางอนามัยป้องกันร่วมไปด้วย จนกว่าจะหายจากอาการท้องเสียไปแล้วประมาณ 7 วันค่ะสำหรับอาการท้องเสีย ในเบื้องต้นควรพยายามดื่มน้ำสะอาดให้มาก และดื่มน้ำเกลือแร่ร่วมด้วย สำหรับอาหาร ควรทานอาหารเฉพาะอ่อน อาหารที่ย่อยง่าย รสจืด เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก และหลีกเลี่ยงอาหารรสจัด เพราะอาจทำให้ถ่ายมากขึ้นนอกจากนี้ อาจทานคาร์บอนเพื่อช่วยในการดูดซึมสารพิษ และหากอุจจาระมีลักษะเป็นมูก หรือมูกปนเลือด หรืปวดท้องบิด หรือมีไข้ แนะนำให้ทานยาปฎิชีวนะฆ่าเชื้อร่วมด้วย เช่น นอร์ฟลอกซาซิน (norfloxacin) เป็นต้น